Josou Shounen Anthology Comic

er en japansk serie bestående af 17 manga-antologi, der blev udgivet af Ichijinsha fra 2010 til 2014. Antologierne består af one-shots og enkelte serier skrevet og tegnet af en række forskellige mangaka, og hver især med fokus på en eller drenge i pigetøj, det være sig transvestitter, som forklædning, udklædning eller nødløsning i en given situation. Typisk er de holdt i en humoristisk tone, nu og da med kærlighed blandet ind.

Seks af serierne, Kasukabe Koukou Josou-bu, Kokuhaku, Dousei Chuu, Josou Debut, Boku no Koto Suki ni Natte og Zenryoku Otome er blevet samlet i bind hhv. antologier af respektive mangaka. Hverken de eller de oprindelige antologier er oversat til andre sprog.

Udover antologierne står Ichijinsha også bag magasinet WAaI! (2010-2014) og søstermagasinet WAaI! Mahalo (2012-2014) med serier og one-shots med tilsvarende tema. Et par af serierne fra Josou Shounen Anthology Comic har fået bragt kapitler i disse. Modsat har Norio Tsukudanis serie Himegoto, der i sin tid startede i WAaI!, fået bragt ekstra kapitler i Josou Shounen Anthology Comic Princess Strawberry Group og Princess Apple Group.

Josou Shounen Anthology Comic må i øvrigt ikke forveksles med , en enkeltstående antologi med samme tema udgivet af Square Enix 22. april 2009.

Bind 
Antologierne har ingen officielle numre men derimod hver deres undertitel. Nogle hjemmesider nævner dog alligevel af og til uofficielle numre for at holde styr på rækkefølgen.

Den første antologi, White Group, udkom 9. juli 2010. I de efterfølgende par år fulgte yderligere antologier typisk hver anden måned frem til den 14. antologi, Watermelon Group, der udkom 27. juli 2012. 26. januar 2013 fulgte en efternøler, Lychee Group, men herefter syntes udgivelserne umiddelbart at være gået i stå. To af serierne fra antologierne, Kasukabe Koukou Josou-bu og Kokuhaku, var på det tidspunkt allerede udgivet i egne bind, Dousei Chuu og Josou Debut blev det samtidig med udgivelsen af Lychee Group og Boku no Koto Suki ni Natte og Zenryoku Otome fulgte i maj og juli 2013. Desuden blev der i november 2013 udgivet en antologi med mangakaen Nariyuki Hazumi, der havde fået bragt flere one-shots i de oprindelige antologier. For den oprindelige antologi-series vedkommende skete der derimod ikke noget, før Ichijinsha annoncerede udgivelsen af en 16. antologi, Princess Strawberry Group, der udkom 27. juni 2014. Endnu en antologi, Princess Apple Group, fulgte 2. august 2014 som den sidste i serien.

Serier 
Det meste af antologierne består af one-shots, men der udviklede sig dog også flere serier, der optrådte med uregelmæssige mellemrum. Nedenfor er omtalt serier, der har optrådt mindst tre gange.

Boku no Koto Suki ni Natte 
Originaltitel: ボクのことスキになって (Boku no Koto Suki ni Natte) – Mangaka: Naya Minadori – Kapitler: 3

Hirokazu Kohama opdager tilfældigvis, at skolepigen Tsubasa er en dreng. Tsubasa har en lidt underlig tankegang, hvor han først prøver at finde Hirokazus svaghed og dernæst prøver at få ham til at falde for sig til Hirokazus konstante fustration.

Dousei Chuu!! 
Originaltitel: 同棲ちゅう!! (Dousei Chuu!!) - Mangaka: Benny's - Kapitler: 3 + 1 i WAaI!

Drengen Shinya får til opgave at tage sig af sine yngre fætre Tsubasa og Subaru Fujisaki, mens deres forældre er udenlands, men til hans store overraskelse, er de begge klædt som piger. Det viser sig at Tsubasa er bange for fremmede, men det hjælper øjensynligt, hvis han er klædt som pige, om end han er en kende temperamentsfuld. Den energiske Subaru gør det til gengæld, fordi det klæder ham, og er fuldt bevidst om hvor sød han ser ud.

Josou Debut 
Originaltitel: 女装デビュー (Josou Debyuu, Crossdress Debut) – Mangaka: Emiri – Kapitler: 8

Natsukawa får et mindre chok, da hans barndomsven Haruno på dagen, hvor de starter i gymnasiet, annoncerer, at han vil gøre sin crossdressing debut. Men Haruno vil ikke bare nøjes med at gå i pigeuniform, han vil også have et forhold til Natsukawa.

Oprindelig hed serien , men for kapitlet, der blev bragt i bind 15, Lychee Group, og i seriens egen udgivelse som bind benyttes titlen

Kasukabe Koukou Josou-bu 
Originaltitel: 春日部高校女装部 (Kasukabe Koukou Josou-bu, Kasukabe Gymnasiums crossdress-klub) – Mangaka: Sakuya Yuuki – Kapitler: 4 + 1 i WAaI! Mahalo

Den entusiastiske Minato Kusakabe, den trætte og lidt modvillige Akira Komukai og den søde junior Hikaru Ayase udgør skolens crossdressing-klub. Deres mål er at blive sødere end rigtige piger, men i første omgang gælder det om at nå op på de krævede fem medlemmer. Den høflige Flanelle Yukino melder sig frivilligt, men der mangler stadig en. Imens har elevrådsformanden Kaoru Sakon intet til overs for klubben, men opdagelse af hans hemmelighed og et nærmere bekendtskab med klubben ændrer det forhold.

I modsætning til de andre serier og one-shots benytter denne serie en blanding af traditionel manga og yonkoma (firebilledestriber).

Kokuhaku 
Originaltitel: 告白 (Kokuhaku, Kærlighedserklæring) – Mangaka: Anri Sakano – Kapitler: 8

Den ikke særligt maskuline Arai forelskede sig i den flotte pige Ono på den første dag i gymnasiet og fortæller sin formand i håndarbejdsklubben, at han vil overrække et kærestebrev. Formanden synes dog, at han bør gøre studier først – som pige. Ono viser sig imidlertid at være en dreng, som ydermere falder komplet for ”Catherine”. Forholdene i klubben bliver dog mere komplicerede, da den barske Haruto Kusano hemmeligt forelsker sig i de to piger og med formandens mellemkomst bliver den tredje flotte ”pige” i klubben.

I efterordet til bindet fortalte Anri Sakano, hvordan det første tilbud om at bidrage til en antologi blev modtaget med begejstring men regnede i øvrigt med kun at bidrage denne ene gang. Men antologierne blev ved med at komme, og efterhånden begyndte det at blive lige lovlig meget for Sakano, der gang på gang sad fast med historien. Hachimitsu Scans betegnede dog serien som en af deres favoritter i antologierne og som en fin lille serie.

Zenryoku Otome 
Originaltitel: 全力乙女 (Zenryoku Otome, Pige af al kraft) – Mangaka: CuteG – Kapitler: 5

Mellemskoleeleven Nozomu tager til byen som pige, men i toget er han lige ved at blive seksuelt udnyttet af en midaldrende mand. Gymnasieeleven Shuuji redder ham dog i tide, og de tilbringer noget tid sammen, der dog ender noget akavet, da Shuuji opdager Nozomus hemmelighed. Senere vil tilfældet dog, at Nozomus bandomsveninde Hana beder ham om at hjælpe til i familiens maid café – som tjenestepige. Og hvem kommer som gæst der andre end Shuuji…

Eksterne henvisninger 
Josou Shounen Anthology Comic på Baka-Updates Manga.

Noter